CELEX: 62008TN0044
Language: bg
Date: 2008-01-24 00:00:00
Title: Дело T-44/08: Жалба, подадена на 24 януари 2008 г. — Shetland Islands Council/Комисия

26.4.2008   
            
            
               BG
            
            
               Официален вестник на Европейския съюз
            
            
               C 107/27
            
         Жалба, подадена на 24 януари 2008 г. — Shetland Islands Council/Комисия
   (Дело T-44/08)
   (2008/C 107/46)
   Език на производството: английски
   Страни
   
      Жалбоподател: Shetland Islands Council (Lerwick, Обединено кралство) (представители: адв. E. Whiteford, Barrister, адв. R. Murray, Solicitor, и адв. R. Thompson QC)
   
      Ответник: Комисия на Европейските общности
   Искания на жалбоподателя
   
               —
            
            
               да се отменят член 1, параграф 2 и членове 3, 4 и 5 от решението и
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Жалбоподателят е публичен орган, направил плащания в полза на риболовния сектор в рамките на две общи мерки за помощи, наречени „Помощ за риболовната и преработващата промишленост“ и „Помощ за рибовъдството“, състоящи се от различни видове схеми за подпомагане. Една от тези схеми е била „Схема за помощ за нови акционери“. Комисията смята, че помощта, която Обединеното кралство отпуска въз основа на тази схема, е несъвместима с общия пазар, доколкото се отнася до помощи, отпуснати за първо придобиване на дял в използван риболовен кораб.
   На основание на член 230 ЕО жалбоподателят иска частична отмяна на Решение C 39/2006 (ex NN 94/2005) на Комисията от 13 ноември 2007 година относно Схема за помощ за нови акционери. По-конкретно, жалбоподателят иска отмяна на член 1, параграф 2 и на членове 3, 4 и 5 от обжалваното решение поради следните мотиви:
   
               1)
            
            
               Комисията е допуснала грешка при прилагане на правото като е приела, че всички плащания за първото придобиване на дял в използван риболовен кораб са несъвместими с общия пазар и трябва да се възстановят,
            
         
               2)
            
            
               Комисията е допуснала грешка при прилагане на правото като е приела, че възстановяването на тези плащания би било съвместимо с:
               
                           а)
                        
                        
                           член 14, параграф 1 от Регламент № 659/1999 (1),
                        
                     
                           б)
                        
                        
                           общите принципи на правна сигурност, на защита на оправданите правни очаквания и на равно третиране.
                        
                     
         
      (1)  Регламент (ЕО) № 659/1999 на Съвета от 22 март 1999 година за установяване на подробни правила за прилагането на член 93 от Договора за ЕО (ОВ L 83, стр. 1; Специално издание на български език, 2007 г., глава 8, том 1, стр. 41).